2) Käesoleva otsuse jõustumise päeval tunnistatakse kehtetuks otsus nr 546/1999 (mis käsitleb Rumeenia lennuettevõtjate määramise suhtes kehtestatud tingimusi õhutransporditeenuste osutamiseks regulaarlendudel), mis on avaldatud 4. novembri 1999. aasta Rumeenia Riigi Teataja nr 539 I osas.

Käesolevaga kiidetakse heaks määrus, mis käsitleb ühenduse lennuettevõtjate määramist lennuteenuste osutamiseks kooskõlas Rumeenia ja ELi — väliste riikide vahel sõlmitud lennuliikluse lepingutega, mis on sätestatud lisas, mis on käesoleva otsuse lahutamatu osa.

on vastu võtnud järgmise

kooskõlas valitsuse otsuse nr 29/1997 (tsiviillennunduskoodeksi kohta), nagu see on muudetud ja täiendatud kujul taasavaldatud, artikli 4 punktidega b ja v ning artikli 50 lõikega 3, Euroopa Parlamendi ja nõukogu määruse (EÜ) nr 847/2004 (lennuliikluse lepingute läbirääkimise ja rakendamise kohta liikmesriikide ja kolmandate riikide vahel) artikliga 5, ning valitsuse otsuse nr 367/2007 (Transpordiministeeriumi korralduse ja toimimise kohta) artikli 5 lõikega 4,

Transpordiministeeriumi otsuse nr 269/2007 lisa

Määrus, mis käsitleb ühenduse lennuettevõtjate määramist lennuteenuste osutamiseks kooskõlas Rumeenia ja ELi -väliste riikide vahel sõlmitud lennuliikluse lepingutega

Artikkel 1

(1) Käesolevas määruses kehtestatakse tingimused, mille alusel võib määrata ühenduse lennuettevõtjad lennuteenuste osutamiseks lendudel, mis on hõlmatud Rumeenia ja ELi — väliste riikide vahel sõlmitud lennuliikluse lepingutega ja mille suhtes ei kohaldata nõukogu määrust (EMÜ) nr 2408/92 (ühenduse lennuettevõtjate juurdepääsu kohta ühendusesisestele lennuliinidele), edaspidi „nõukogu määrus (EMÜ) nr 2408/92”.

(2) Käesolevas määruses kasutatakse järgmisi mõisteid:

— „ühenduse lennuettevõtja” — Rumeenias ühenduse õiguse kohaselt asutatud lennuettevõtja, kellel on lennutegevusluba, mis on välja antud vastavalt nõukogu määrusele (EMÜ) nr 2407/92 lennuettevõtjatele lennutegevuslubade väljaandmise kohta;

— „piiratud liiklusõigustega lennuliin” — lennuliin, mille suhtes ei kohaldata nõukogu määrust (EMÜ) 2408/92 ja mille suhtes kohaldatakse piiratud lennuliiklusõiguseid kooskõlas lennuliikluse lepinguga, mis on sõlmitud Rumeenia ja ELi — välise riigi vahel.

Artikkel 2

(1) Teave liiklusõiguste ja nende andmise kohta lendude puhul, mis toimuvad Rumeenia ja nende riikide vahel, mis ei ole Euroopa Liidu liikmed ning kellega Rumeenia on sõlminud lennuliikluse lepingud, on kättesaadav transpordiministeeriumi veebilehel (www.mt.ro).

(2) Kavandatavate läbirääkimiste ajakava kahepoolsete lennuliikluse lepingute üle avaldatakse transpordiministeeriumi veebilehel.

(3) Kõik ühenduse lennuettevõtjad, kes on huvitatud lennuteenuste pakkumisest lendudel Rumeenia ja Euroopa Liidu välise riigi vahel (kellega Rumeenia ei ole sõlminud lennuliikluse lepingut), võivad teavitada transpordiministeeriumi oma kavatsusest ning võimalikest tingimustest. Transpordiministeerium võtab saadud teabe arvesse juhul, kui kõnealuse riigiga peetakse läbirääkimisi lennuliikluse lepingu üle.

Artikkel 3

(1) Kõik ühenduse lennuettevõtjad, kes on huvitatud lennuteenuste pakkumisest lendudel, mis on hõlmatud Rumeenia ja ELi — välise riigi vahel sõlmitud lennuliikluse lepinguga ning mille suhtes ei kohaldata nõukogu määrust (EMÜ) nr 2408/92, peavad esitama kirjaliku taotluse transpordiministeeriumi tsiviillennundusametile, edaspidi „tsiviillennundusamet”, et saada asjakohane õigus.

(2) Kui taotlus esitatakse piiratud liiklusõigustega lennuliini suhtes (sealhulgas piirangud veomahu ja sageduse või nende lennuettevõtjate arvu suhtes, kes võivad kõnealusel liinil teenuseid pakkuda), avaldatakse transpordiministeeriumi veebilehel teave taotluse kohta ning teatis teistele ühenduse lennuettevõtjatele, milles kutsutakse viimaseid taotlema õigust lennuteenuste pakkumiseks kõnealusel liinil viieteistkümne päeva jooksul alates teatise avaldamisest.

(3) Kõik kutse järel saadud lõike 2 kohased taotlused avaldatakse transpordiministeeriumi veebilehel.

(4) Taotlusi, mis on saadud pärast lõikes 2 määratletud tähtaega, ei võeta arvesse ja tsiviillennundusamet teavitab sellest taotlejaid.

(5) Lõigetes 1 ja 3 nimetatud taotlused esitatakse rumeenia keeles ja need peavad sisaldama järgmist teavet:

a) lennuettevõtja tegevusloa koopia;

b) kavandatavate teenuste kirjeldus (liinid, lennuplaan, õhusõiduki tüübid ja registrinumbrid jne);

c) lennuteenuste kavandatav alguskuupäev;

d) võimalikud turukorraldused teiste lennuettevõtjatega;

e) vajaduse korral ümberistumisega lennud;

f) teenuste ja klienditoe kättesaadavus (piletimüügi võrgustik, Interneti- põhised teenused jne);

g) lennuliini hinnapoliitika;

h) dokumendid ja garantiid, mis võimaldavad hinnata taotlejast lennuettevõtja tegevus- ja finantssuutlikkust kavandatud lennuteenuste pakkumisel, hõlmates vähemalt kahte esimest tegevusaastat (kõnealuse liini äriplaan, mis sisaldab minimaalselt järgmist teavet: kasutatava õhusõiduki seisund, võimalus võtta kasutusele teine õhusõiduk juhul, kui plaanitud õhusõidukit ei saa ettenägematutel põhjustel kasutada, finantssuutlikkus teenuste pakkumise alustamiseks ja toimimiseks ka juhul, kui liiklusmaht on väga väike, uue teenuse integreerimine juba pakutavatesse teenustesse, prognoos lennuteenuse mõju kohta erinevatele reisijate kategooriatele).

(6) Tsiviillennundusamet võib taotluse hindamise eesmärgil paluda taotlejatelt täiendava teabe esitamist.

Artikkel 4

(1) Piiramata liiklusõigusega lennuliinide puhul annab transpordiministeerium pärast artiklis 3 osutatud taotluse ja teabe saamist liiklusõiguse vastavalt asjakohase lennuliikluse lepingu sätetele.

(2) Tsiviillennundusamet hindab konkureerivaid taotlusi, mis on esitatud piiratud liiklusõigustega lennuliini puhul seoses kasutamata veomahuga järgmiste kriteeriumide alusel:

a) õhutranspordi nõudluse täitmine (pakutava teenuse sagedus ja veomaht, otsesed või kaudsed teenused, lennupäevad jne);

b) tagatiste olemasolu teenuse jätkamiseks vähemalt kahe aasta jooksul;

c) teenuse pakkumise kavandatav alguskuupäev ja tegevusaeg;

d) pakutavate teenuste kättesaadavus kasutajatele (piletimüügi võrgustik, Interneti- põhised teenused, jne);

e) hinnapoliitika, sealhulgas piletihinnad;

f) pakutavate teenuste ühenduvus olemasoleva liinivõrgustikuga;

g) kasutatava õhusõiduki keskkonnasõbralikkus, eelkõige mürataseme osas.

(3) Rumeenia lennujaamamaksude ja aeronavigatsiooniteenuste maksude tasumist lennuettevõtja poolt võib samuti kasutada valikukriteeriumina.

Artikkel 5

(1) Transpordiministeerium teeb otsuse piiratud liiklusõigustega lennuliinil liiklusõiguste saamise taotluste kohta 60 päeva jooksul alates artikli 3 lõikes 2 nimetatud teatise avaldamisest.

(2) Liiklusõigused antakse määramata ajaks.

(3) Lõikes 1 sätestatud otsus avaldatakse transpordiministeeriumi veebilehel ja tsiviillennundusamet teavitab sellest kirjalikult kõiki taotlejaid. Transpordiministeerium määrab pärast otsuse avaldamist välja valitud lennuettevõtja, kes saab kõnealusel liinil lennuteenuseid pakkuda.

(4) Liiklusõigused, mis on antud teenuste pakkumiseks liinidel, mis ei kuulu nõukogu määruse (EMÜ) nr 2408/92 kohaldamisalasse, ei saa ühelt lennuettevõtjalt teisele üle kanda.

(5) Juhul kui pärast transpordiministeeriumi vastavalt artikli 4 lõikele 1 või artikli 5 lõikele 3 lennuettevõtjale antud liiklusõigusi ei anna ELi- välise riigi pädev ametiasutus kõnealusele lennuettevõtjale kõnealusel liinil teenuste pakkumiseks asjakohast tegevusluba või kui see tühistatakse, peab lennuettevõtja sellest transpordiministeeriumi koheselt kirjalikult teavitama.

Artikkel 6

(1) Tsiviillennundusamet kontrollib, kuidas ühenduse lennuettevõtja, kellele on antud liiklusõigus piiratud liiklusõigusega lennuliinil, teenuseid pakub ning kas see on vastavuses esitatud taotluse ja artiklis 5 osutatud liiklusõiguse andmise lõplikus otsuses sätestatud tingimustega.

(2) Igal ühenduse lennuettevõtjal on õigus seada kahtluse alla liiklusõiguste kasutamise tõhusus piiratud liiklusõigustega lennuliinil ning esitada taotluse liiklusõiguste saamiseks kõnealusel liinil, pakkudes paremaid tingimusi kui vastava õiguse saanud lennuettevõtja.

(3) Lõikes 2 osutatud olukorras hindab tsiviillennundusamet uuesti esialgset liiklusõiguste andmist. Kõnealust ümberhindamist ei saa siiski teha viie aasta jooksul alates liiklusõiguste andmisest või eelmisest ümberhindamisest.

(4) Liiklusõigused saanud lennuettevõtjat teavitatakse igast ümberhindamise otsusest. Otsus avaldatakse transpordiministeeriumi veebilehel. Ümberhindamise menetluse puhul järgitakse artiklites 3–5 sätestatud korda.

Artikkel 7

(1) Transpordiministeerium tühistab artikli 5 lõike 3 alusel antud liiklusõigused juhul, kui:

a) lennuettevõtja ei alusta asjaomasel liinil teenuste pakkumist kuue kuu jooksul alates liiklusõiguste andmise kuupäevast;

b) teenuste pakkumine peatatakse ja seda ei jätkata kuue kuu jooksul, välja arvatud juhul, kui peatamine on tingitud lennuettevõtjast mitte sõltuvatest asjaoludest;

c) teise riigi asjaomane ametiasutus ei ole andnud liiklusõigused saanud lennuettevõtjatele asjakohast tegevusluba või kui ta tühistab kõnealuse lennuettevõtja tegevusloa;

d) lennuettevõtja on tsiviillennundusametile teatanud oma kavatsusest peatada kõnealusel liinil teenuste pakkumine.

(2) Transpordiministeerium võib tühistada antud liiklusõigused juhul, kui:

a) lennuettevõtja ei täida endale võetud kohustusi seoses lennusageduse, veomahu, hindade ja piletileviga ehk tingimusi, mille põhjal transpordiministeerium liiklusõiguste andmise otsuse välja andis;

b) lennuettevõtja on korduvalt jätnud tasumata Rumeenia lennujaamadele või aeronavigatsiooniteenuse osutajatele.

(3) Tsiviillennundusamet teavitab asjaomast lennuettevõtjat kirjalikult oma kavatsusest teataval liinil antud liiklusõigused tühistada ning esitab otsuse põhjused. Selline teatis saadetakse ka kõigile ühenduse lennuettevõtjatele, kes taotlesid vastavalt artiklile 3 liiklusõiguste saamist kõnealusel liinil, ning lennuettevõtjatel võimaldatakse esitada tähelepanekuid ja märkusi.

(4) Liiklusõigused saanud lennuettevõtjal on õigus 15 päeva jooksul alates lõike 3 kohase teatise kättesaamisest saata tsiviillennundusametile oma märkused liiklusõiguste tühistamise põhjuste kohta ning esitada uued kohustused, mida ta soovib võtta seoses teenuste pakkumisega kõnealusel liinil.

(5) 30 päeva jooksul alates lõikes 4 sätestatud tähtaja möödumisest võtab transpordiministeerium vastu otsuse liiklusõiguste tühistamise kohta. Kui liiklusõigused on tühistatud, jõustub asjakohane otsus kolme kuu pärast alates asjaomase lennuettevõtja teavitamisest. Uute liiklusõiguste andmise korral kohaldatakse artiklites 3–5 sätestatud korda.

Artikkel 8

Igasuguse tegevuse suhtes, mis on suunatud transpordiministeeriumi otsuse vastu mitte anda ühenduse lennuettevõtjale Rumeenia ja Euroopa Liidu välise riigi vahel sõlmitud lennuliikluse lepingutega hõlmatud ja määruse (EMÜ) nr 2408/92 kohaldamisalasse mittekuuluval liinil teenuste pakkumiseks liiklusõigusi või liiklusõiguste tühistamise otsuse vastu, kohaldatakse seadust nr 554/2004 (haldusvaidluste kohta), mida on muudetud.”